Dragi naši učenici,

U virtualnom okruženju vrijede slična pravila primjerenog ponašanja i ophođenja kao i u učionici .

Pravila ponašanja u virtualnoj učionici:

Virtualna učionica je mjesto gdje smo pristojni.

Poštujemo prisutnost svih nastavnika i učenika razrednog odjela i ponašamo se u skladu s tim (kao i u pravoj učionici).

Pitanja postavljamo tek nakon više pokušaja samostalnog rješavanja problema.

Ovo je virtualna učionica isključivo za nastavne sadržaje. Za slobodno dopisivanje i privatne teme postoje drugi mediji.

Pitanja i poruke pišemo smisleno i u skladu s pravilima hrvatskog književnog jezika.

Za kontrolu pravopisa koristimo mrežnu stranicu ispravi me, a značenje nepoznatih riječi na Hrvatskom jezičnom portalu.

Za svaki učiteljev odgovor se pristojno zahvalimo ili stisnemo "Like", kao potvrdu da smo ga pročitali.

Želim nam svima uspješan rad u virtualnim učionicama.

Vaša pedagoginja